1995R1429 — BG — 25.05.2007 — 006.001

Този документ е средство за документиране и не обвързва институциите

Изменен с







(*) Настоящият акт никога не е публикуван на български език.









▼B

РЕГЛАМЕНТ (ЕО) № 1429/95 НА КОМИСИЯТА

от 23 юни 1995 година

относно правилата за прилагане на възстановявания при износ на преработени продукти от плодове и зеленчуци, различни от тези, предоставени за добавени захари







КОМИСИЯТА НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската общност, като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на преработени продукти от плодове и зеленчуци ( 1 ), последно изменен с Регламент (ЕО) № 1032/95 на Съвета ( 2 ), и по-специално член 13, параграф 8, член 14, параграф 5 и член 14а, параграф 7 от него, като взе предвид Регламент (ЕО) № 3290/94 на Съвета от 22 декември 1994 г. относно поправките и преходните мерки, необходими в селскостопанския сектор с оглед прилагане на споразуменията, сключени по време на Уругвайския кръг от многостранните търговски преговори ( 3 ), и по-специално член 3 от него, като има предвид, че член 13, параграф 4 от Регламент (ЕИО) № 426/86 на Съвета налага изискване за износни лицензии за предоставянето на възстановявания; като има предвид, че Регламент (ЕИО) № 3719/88 на Комисията ( 4 ), последно изменен с Регламент (ЕО) № 1199/95 на Съвета ( 5 ), определя подробни правила за прилагане на системата на вносни и износни лицензии и на сертификати за предварително фиксиране за селскостопански продукти; като има предвид, че Регламент (ЕИО) № 3846/87 на Комисията ( 6 ), последно изменен с Регламент (ЕО) № 836/95 на Съвета ( 7 ), установява номенклатура на селскостопанските продукти за възстановявания при износ; като има предвид, че Регламент (ЕИО) № 3665/87 на Комисията ( 8 ), последно изменен с Регламент (ЕО) № 331/95 на Съвета ( 9 ), определя общи подробни правила за прилагането на системата за възстановявания при износ на селскостопански продукти; като има предвид, че тези подробни правила трябва да бъдат допълнени със специфични правила, свързани с преработените продукти от плодове и зеленчуци; като има предвид, че съгласно член 13, параграф 1 от Регламент (ЕИО) № 426/86 на Съвета възстановяванията трябва да се определят, като надлежно се отчитат ограниченията, произтичащи от споразумения, сключени в съответствие с член 228 от Договора; като има предвид, че Комисията трябва да фиксира размерите за възстановяване и максималните количества, които могат да се ползват от възстановяване; като има предвид, че тези суми и количества трябва да се фиксират за всеки период на предоставяне на износни лицензии; като има предвид, че те могат да бъдат преразгледани въз основа на икономическите обстоятелства; като има предвид, че за да се гарантира много точното управление на количествата за износ, в износните лицензии следва да се изисква възстановяванията да бъдат фиксирани предварително; като има предвид, че следва да се даде време за обсъждане преди издаване на лицензиите и следва да се предоставят подробности, свързани с данните, които трябва да се съобщят на Комисията, и формата, в която да се изготви това съобщение; като има предвид, че държавите-членки следва да посочат властите, отговарящи за издаване на лицензиите; като има предвид, че издаването на лицензии следва също така да бъде предмет на депозиране на гаранция и на представянето на декларация, че продуктите са били получени от плодове и зеленчуци, добити в Общността; като има предвид, че в рамките на допустимите отклонения изнесеното количество, по отношение на което могат да бъдат изплатени възстановявания, не може да надвишава количеството, за което е подадено заявлението на лицензия; като има предвид, че държавите-членки следва редовно да изпращат определена информация на Комисията относно заявленията за лицензии; като има предвид, че Управителният комитет за продуктите от преработени плодове и зеленчуци не е дал становище в рамките на срока, определен от неговия председател, ПРИЕ НАСТОЯЩИЯ РЕГЛАМЕНТ:







Член 1

1. Размерите на възстановяване, посочени в член 13, параграф 3 от Регламент (ЕИО) № 426/86 на Съвета, за продукти, за които възстановявания при износ се предоставят в сектора на преработените продукти от плодове и зеленчуци, се определят едновременно с количествата, за които могат да се издадат лицензии с предварително фиксиране на възстановяването.

2. Размерите и количествата, посочени в параграф 1, се фиксират за всеки период на даване на лицензия.

3. При необходимост количествата, упоменати в параграф 1, могат да бъдат преразгледани въз основа на тенденциите в производството на Общността и перспективата за износа.

Член 2

Държавите-членки посочват агенцията или агенциите, които да отговарят за издаване на износните лицензии, упоменати в член 13, параграф 4 от Регламент (ЕИО) № 426/86, и информират Комисията за това.

Член 3

1. Износителите кандидатстват за лицензии с предварително фиксиране на възстановяването пред компетентните власти на държавите-членки с оглед предоставянето на възстановяване по курса, който е в сила на датата на подаване на заявлението.

Заявленията за лицензии са придружени от:

▼M3

— от внасянето на гаранция в размер на 20 EUR на тон нетно тегло, в границите на размера на възстановяването,

▼B

— декларация, че продуктите, които трябва да се изнасят, са били получени от плодове и зеленчуци, добити в Общността.

2. Заявленията за лицензия и лицензиите съдържат в клетка 16 единадесетцифровия код на продукта от номенклатурата за възстановяванията при износ, посочен в Регламент (ЕИО) № 3846/87.

▼M2

Въпреки това върху заявлението за лицензия и върху лицензията могат да се включват едновременно няколко кода, доколкото въпросните кодове принадлежат към една и съща категория продукти и процентът на възстановяване е еднакъв.

▼B

Категория, по смисъла на член 13а, втори параграф от Регламент (ЕИО) № 3719/88, означава следните класове продукти:

— стафиди, попадащи под код по КН 0806 20,

— временно съхранявани череши, попадащи под код по КН 0812 10,

— домати, приготвени или консервирани по друг начин, без оцет или оцетна киселина, попадащи под код по КН 2002 10,

— плодове, консервирани със захар, попадащи под код по КН 2006,

— ядки, различни от фъстъци, приготвени, попадащи под код по КН 2008 19,

— портокалов сок, попадащ под код по КН 2009 11 и 2009 19, със захарно съдържание 10° или повече по скалата на Брикс, но по-малко от 22° по Брикс,

— портокалов сок, попадащ под кодове по КН 2009 11 и 2009 19, със захарно съдържание 22° или повече по скалата на Брикс, но по-малко от 33° по Брикс,

— портокалов сок, попадащ под кодове по КН 2009 11 и 2009 19, със захарно съдържание 33° или повече по скалата на Брикс, но по-малко от 44° по Брикс,

— портокалов сок, попадащ под кодове по КН 2009 11 и 2009 19, със захарно съдържание 44° или повече по скалата на Брикс, но по-малко от 55° по Брикс,

— портокалов сок, попадащ под кодове по КН 2009 11 и 2009 19, със захарно съдържание 55° или повече по скалата на Брикс.

▼M6

3. Клетка 22 от лицензията съдържа едно от вписванията, изредени в приложението.

▼M1

4. За всеки ден, в който се подават заявления, заявленията за лицензии, представени от един оператор за даден продукт, не могат да се отнасят общо за количество, надвишаващо количеството, определено за този продукт през съответния период на предоставяне на лицензии.

В случай че през периода на предоставяне на лицензии това количество бъде увеличено, подадените след това заявления не могат да се отнасят за количество, надвишаващо разликата между количеството, определено преди увеличението, и количеството, определено след увеличението.

Държавите-членки отхвърлят в деня на представянето им всички заявления, които не отговарят на разпоредбите, посочени по-горе.

▼B

Член 4

1. Всеки пореден ден на депозиране на заявлението Комисията проверява дали общите количества, за които се кандидатства съгласно член 3 във всяка категория продукти, както е упоменато в член 3, параграф 2, надвишават количеството, упоменато в член 1,

— ►M2 намалено с количествата, за които сертификати за предварително фиксиране на размера на подлежащите на възстановяване суми са били издадени или предстои да бъдат издадени ◄ , без да се включват лицензиите, издадени за помощ за храна, както е предвидено в член 10, параграф 4 от Споразумението за селското стопанство, сключено по време на Уругвайския кръг от многостранните търговски преговори,

▼M2 —————

▼B

— плюс всички количества, обхванати от заявленията, изтеглени съгласно параграф 4 от настоящия член,

— плюс всички количества, за които са били издадени лицензии, но не са използвани,

— плюс всички количества, неизползвани в рамките на допустимото отклонение, предвидено в член 8, параграф 5 от Регламент (ЕИО) № 3719/88.

В случай че надвишават указаното количество, Комисията налага процент на намаление или решава да отхвърли заявленията.

2. Износни лицензии се издават на петия работен ден след деня, в който е било депозирано заявлението, при условие че през този период не са взети никакви специфични мерки, както е упоменато в параграф 1.

3. Лицензиите са с петмесечен срок на валидност, считано от ►M2 датата на тяхното издаване по смисъла на член 21, параграф 2 от Регламент (ЕИО) № 3719/88 ◄ .

4. Когато е фиксиран процент на намаление в съответствие с параграф 1, заявленията за лицензия могат да бъдат изтеглени в срок от 10 работни дни от датата на публикуване на процентното намаление. Такова изтегляне води до освобождаване на гаранцията.

▼M2

в случаите, когато е била издадена лицензия преди оттеглянето на заявлението, лицензията следва да се върне за анулиране от отговорната агенция, посочена в член 2 едновременно с уведомлението за оттегляне на заявлението за издаване на лицензията.

▼B

5. Количества, изнесени в рамките на допустимите отклонения, предвидени в член 8, параграф 4 от Регламент (ЕИО) № 3719/88, не отговарят на изискванията за изплащане на възстановяване.

▼M2 —————

▼M3

Член 6

1. За всяка категория продукти държавите-членки съобщават на Комисията:

а) общите количества, за които са били поискани лицензии, с изключение на количествата, заявленията за които са били отхвърлени съгласно член 3, параграф 4;

б) общите количества, за които лицензиите са били оттеглени в случая, указан в член 4, параграф 4;

в) общите количества, за които са били издадени лицензии, но те не са били използвани;

г) общо неизползваните количества в рамките на отклонението, предвидено в член 8, параграф 5 от Регламент (ЕО) № 1291/2000 на Комисията ( 10 ).

Ако някои от количествата, изброени по-горе липсват, съобщението съдържа обозначението „няма“.

2. Съобщенията:

а) съдържат, ако е подходящо, обозначението „помощ по храните ГАТТ“, ако се отнасят за възстановяване на разходи, предоставяно по линия на помощта по храните, предвидена в член 10, параграф 4 от Споразумението по селското стопанство, сключено в рамките на Уругвайския кръг от многостранните търговски преговори;

б) изпращат се до Комисията по електронна поща чрез използване на формуляра, предоставен за тази цел на държавите-членки от Комисията.

3.

а) Съобщенията се правят всяка седмица в понеделник и четвъртък най-късно до 12.00 часа (брюкселско време), за заявленията, подадени всеки работен ден в периода от деня на предходното съобщение до този преди изпращането на въпросното съобщение, както и за данните, които държавите-членки са получили през този период относно оттеглените и неизползвани количества. В случай че някой понеделник или четвъртък съвпадне с официален празник за Комисията, тя може временно да промени деня за съобщения.

б) В случай че денят за съобщения, предвиден в буква а), е национален официален празник, съответната държава-членка изпраща съобщението през работния ден, преди този национален празник, най-късно до 15.00 часа (брюкселско време).

▼B

Член 7

Предоставянето на възстановяване съгласно член 14а, параграф 2 от Регламент (ЕИО) № 426/86 изключва предоставянето на възстановяване съгласно член 14а, параграф 4 от Регламент (ЕИО) № 426/86 и vice versa.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

Член 8

Настоящият регламент влиза в сила на 26 юни 1995 г.

Въпреки това член 6 се прилага от 29 юни 1995 г.

Настоящият регламент е задължителен в своята цялост и се прилага пряко във всички държави-членки.

▼M3 —————

▼M6









ПРИЛОЖЕНИЕ

Вписванията, посочени в член 3, параграф 3:

на български : Възстановяване при износ, валидно за не повече от … (количество, за което е издаден сертификата)

на испански : Restitución válida para … (cantidad por la que se haya expedido el certificado) como máximo

на чешки : Náhrada platná pro nejvýše … (množství, na které byla licence udělena)

на датски : Restitutionen omfatter højst … (den mængde, licensen er udstedt for)

на немски : Erstattung gültig für höchstens … (Menge, für die die Lizenz erteilt wurde)

на естонски : Toetus kehtib maksimaalselt … (kogus, mille jaoks litsents on välja antud) toote kohta

на гръцки : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

на английски : Refund valid for not more than … (quantity for which licence issued)

на френски : Restitution valable pour … (quantité pour laquelle le certificat est délivré) au maximum

на италиански : Restituzione valida al massimo per … (quantitativo per il quale è rilasciato il titolo)

на латвийски : Kompensācija attiecas uz ne vairāk kā … (daudzums, par ko izsniegta atļauja)

на литовски : Grąžinamoji išmoka taikoma ne daugiau nei … (kiekis, kuriam išduota licencija)

на унгарски : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

на малтийски : Rifużjoni valida għal mhux aktar minn … (kwantità li għaliha ġiet maħruġa l liċenzja)

на нидерландски : Restitutie voor ten hoogste … (hoeveelheid waarvoor het certificaat is afgegeven)

на полски : Pozwolenie ważne dla nie więcej niż … (ilość, dla której wydano pozwolenie)

на португалски : Restituição válida para … (quantidade em relação à qual é emitido o certificado), no máximo

на румънски : Restituire valabilă pentru maximum … (cantitatea pentru care a fost emisă licența de export)

на словашки : Náhrada platná pre maximálne … (množstvo, pre ktoré je povolenie vydané)

на словенски : Nadomestilo, veljavno za največ … (količina, za katero je bilo izdano dovoljenje)o

на фински : Vientituki voimassa enintään … (määrä, jolle todistus on annettu) osalta

на шведски : Bidrag som gäller för högst … (kvantitet för vilken licensen skall utfärdas).